गत साता सर्वोच्च अदालतले पक्राउ परेका विपक्षी दलका सांसदसहित सम्पूर्ण राजबन्दीलाई रिहा गर्न दिएको आदेश राष्ट्रपति यामिनले कार्यान्वयन गर्न इन्कार गरेपछि माल्दिभ्समा राजनीतिक संकट सुरु भएको थियो । एसिया र अन्य महादेशबीच व्यापार र यातायात सञ्जाल विस्तार गर्ने बेइजिङको परियोजना ‘बेल्ट एन्ड रोड इनिसिएटिभ’मा हस्ताक्षर गरेपछि पयर्टनका लागि प्रख्यात माल्दिभ्समा पछिल्लो समय भारत र चीनबीच तीव्र प्रतिस्पर्धा चल्दै आएको छ । लामो समयदेखि राजनीतिक र सुरक्षासम्बन्ध कायम गर्दै आएको भारतले माल्दिभ्समा बढ्दो चिनियाँ प्रभावलाई रोक्न खोजिरहेको छ ।
